રશિયન સુકાની ઈગોર એકિન્ફીવે અત્યંત રોમાંચક અને નાટ્યાત્મક ક્ષણોમાં બે પેનલ્ટી રોકીને 2010ની વર્લ્ડ ચેમ્પિયન સ્પેનિશ ટીમને ફૂટબોલ વર્લ્ડ કપમાંથી આઉટ કરી દીધી હતી. રશિયા અને સ્પેન વચ્ચેનો મુકાબલો નિર્ધારીત સમયમાં 1-1થી બરાબરી પર રહ્યો હતો. ત્યારબાદ એક્સ્ટ્રા ટાઈમમાં પણ એક પણ ટીમ ગોલ નોંધાવી શકી ન હતી. જેના કારણે પેનલ્ટી શૂટઆઉટની મદદ લેવામાં આવી હતી. જેમાં યજમાન ટીમે 4-3થી વિજય નોંધાવીને ક્વાર્ટર ફાઈનલમાં પ્રવેશ કરી લીધો હતો.